TV7 JERUUSALEMMA UUDISED
Meie tänased teemad -
Iisrael ostab sõjalaevu
Iraani parlamendiliikme süüdistus
Palestiinlane mõisteti süüdi mõrvas
Raketirünnakud Gaza ja Süüria piiridel
Arheoloogilised leiud Kölnis
TV7 Jeruusalemma Uudistest - Shalom!
Arutz Sheva teatel ostab Iisrael uusi sõjalaevu,
et kaitsta äsja gaasitootmist alustanud Tamari maardlat.
Tamari gaasimaardla toodab Iisraelile maagaasi.
Iisraeli laevastik tahaks investeerida uue maagaasimaardla kaitseks
760 miljonit dollarit.
Kõik maardlad on avamerel Vahemere sügavustes.
Tahetakse osta 4 raketitõrje- süsteemiga patrulllaeva,
mis suudavad peatada naftapuurtornidele suunatud
ballistilisi rakette.
Vajatakse vastupidavaid laevu,
kuna piirkond, kus maardlad asuvad, ja millest Tamar on vaid üks,
on suurem kui Iisraeli riik.
Iisraeli Kaitseministeeriumi teatel eeldab nende strateegiliste aarete
kaitsmine ressursside juurdekasvu ja ulatuslikke ettevalmistusi.
2016. aastaks peaks käiku minema tohutu Leviathani maagaasimaardla
ja tootma koos Tamari maardlaga Iisraelile hinnalist energiat.
Maardlad hakkavad tootma piisavalt ka maagaasi eksportimiseks.
Kõigepealt tuleb maardlaid siiski kaitsta.
Üks võimalus on raketitõrjepatareiga kaugjuhitav robotlaev.
Laevastik tahab hankida ka droone, mis suudaksid avastada
ja hävitada mereväe laevade pihta tulistatud rakette
ning enesetapurünnakuplaanidega sukeldujaid.
Arutz Sheva teatab Iraani parlamendi välissuhete komisjoni esimehe
Vahid Ahmadi süüdistustest.
Ahmad süüdistas eelmisel nädalal Lääne meediat
Süüria-vastase reklaamitriki loomises tähelepanu eemale juhtimiseks
Iisraeli kuritegudelt.
Ahmadi sõnul püüab Iraan tõrjuda Lääne meedia propagandat
Süüria vastu.
PressTV teatel ütles Ahmad, et viimase kahe aasta vältel
on islami vaenlased pühendunud pingete loomisele Süürias
ja tekitama probleeme terves regioonis.
Iraani parlamentäär viitas Süüria rahva rahulolematusele
välisriikide sekkumise suhtes Süürias.
Tema sõnul on Türgist, Qatarist ja Saudi Araabiast tulnud
avalikult Süüria asjadesse sekkuvaid Lääne hüpiknukke.
Ahmadi väitel toetab Iraan endiselt otsustavalt president Assadi rezhiimi
kuna Süüria on Iraani liitlane regioonis.
Iraan toetab Ahmadi sõnul Assadi ka seetõttu,
et Süüria on olnud üks riike, mis on kaitsnud
sionistliku rezhiimi vastase võitluse eesrinnet.
Iraani valitsus kinnitas varem, et saatis vägesid
toetama president Assadi võitluses mässuliste vastu.
Iraani president Mahmoud Ahmadinejad on andnud isikliku volituse
oma kogenuimate ohvitseride appi saatmiseks,
et kindlustada Assadi rezhiimi säilimine.
Iraan ja Hezbollah on ehitanud Süürias miilitsavõrgustikke,
et säilitada ja kaitsta oma huve, juhul kui Assadi rezhiim langeb
või sunnitakse Damaskusest taanduma.
The Washington Postiga kõnelenud allikate sõnul võitlevad miilitsaväed
Süüria valitsusvägede kõrval, et Assadi võimul hoida.
Allikate väitel on Iraani pikema perspektiivi eesmärgiks siiski
usaldusväärsete agentide olemasolu, juhul kui Süüria jaguneb
erinevateks etnilisteks ja religioosseteks piirkondadeks.
Israel Today teatel mõistis Iisraeli kohus mõrvas süüdi
kive loopinud Palestiina araablase.
2011. a Hebroni lähedal toimunud rünnakus hukkus juudi mootorrattur
ja tema väike poeg.
Piibliaegse linna lähistel reisinud juute rünnanud 25-aastane mees
tegi vaid seda, mida enamikku tema-ealisi Palestiina araablasi
on kasvatatud õigeks pidama.
Vastassuunavööndis sõitnud Palestiina araablane
viskas juudi mootorratturi pihta suure kivi,
misjärel viimane kaotas teadvuse ja sattus liiklusõnnetuse,
mis viis tema ja ta poja surmani.
Tavaliselt Iisrael ei nõua kiviloopimisjuhtudel mõrvasüüdistust.
Seda pole tehtud ka varasemate surmaga lõppenud juhtumite puhul.
Kuid antud juhul otsustas kohus, et mees kavatses oma ohvri tappa.
Paljude Iisraeli kommentaatorite sõnul võib igas
juudi motoristide vastu tehtud kiviloopimisrünnakus
esineda inimohvreid ja kiviloopijad teavad seda.
Tihti pole see, mida maailm nimetab "rahumeelseks protestiks",
midagi muud kui otsene mõrvakatse.
Israel Today teatab raketirünnakuist Gaza ja Süüria piiridel.
Hamas tulistas Gazast mitmeid rakette Lõuna-Iisraeli.
Iisraeli Õhujõud vastasid karmilt.
Päev varem tulistati Lõuna-Iisraeli kaks mürsku,
millele järgnesid öösel Iisraeli õhurünnakud
terroristide positsioonide vastu Gazas.
Järgmisel hommikul jätkas Hamas rünnakuid kahe raketiga
Iisraeli linnade pihta hetkel, kui vanemad viisid lapsi kooli.
Üheski rünnakus ei saanud keegi viga, kuid Lõuna-Iisraeli elanikud kartsid,
et eelmise novembri sõjategevus kordub.
Samal ajal tulistasid Süüria kodusõjas osalevad väed
Põhja-Iisraeli mürsu ja suunasid kuulipildujatule
Iisraeli armee piiripatrulli pihta.
Iisraeli uue kaitseministri Moshe Ya'aloni sõnul
ei luba Iisrael piiriüleseid rünnakuid kummaski piirkonnas.
Arutz Sheva kirjutab Saksamaal, Kölnis toimunud
arheoloogilistel kaevamistel leitud arvukatest säilmetest
ühes Euroopa vanimas ja suurima juudikogukonnas.
Uudistetoimetuse AFP teatel on Kölni 2000-aastase ajaloo
eri etappidest seni leitud üle 25 000 erineva eseme.
Leidude eksponeerimine on siiski eriarvamusi tekitanud,
kuna 400 km kaugusel asuvas Berliinis juba on suur juudi muuseum.
Kölnil pole uueks kultuuriprojektiks ka rahalisi vahendeid.
Kaevetööde peaarheoloogi Sven Schuette'i sõnul on arheoloogid
Kölni juudi minevikku pikka aega eiranud.
Rooma-aegsetel kaevetöödel eirati tema sõnul kõike,
mis polnud seotud Roomaga, ja juudid ei omanud mingit tähtsust,
kurvastas Sven Schuette.
Kölni juudi kvartali ajalugu ulatub kahe aastatuhande taha.
Kaevetööd tõestasid juutide pikka aeg kestnud häid suhteid
kristlastega.
Hingekellad kõlasid siiski 1096. a, kui ristisõdalased
massiliselt juute mõrvasid, ja 1349. a lõplikus hävingus,
kui kristlased süüdistasid juute mustas katkus.
Need olid meie tänased uudised. Shalom ja kohtumiseni!
Tõlge: Monika Jaaguri